David Daiches
Store norske leksikon,Språk og litteratur,Litteraturvitenskap,Litteraturforskere og kritikere
David Daiches var en britisk litteraturhistoriker. Han innehadde flere professorater i USA og Storbritannia, fra 1961 til 1977 ved University of Sussex.
Daiches skrev kritiske oversiktsverker over litteraturkritikkens og den engelske litteraturens historie, litterære essays og biografier, særlig om skotske forfattere som James Boswell, Robert Burns, sir Walter Scott og Robert Louis Stevenson. Daiches har redigert oppslagsverket A Companion to Scottish Culture (1981). Selvbiografiske er Two Worlds (1957) og Was (1975). Les mer i Store norske leksikon litteraturkritikk Storbritannias litteratur